קרטוגרפיה של ירושלים

ואן אדריכם, 1584]]
קרטוגרפיה של ירושלים היא היצירה, העריכה, העיבוד וההדפסה של מפות העיר ירושלים, מאז העת העתיקה, ימי הביניים והעת החדשה.

== מאפיינים ==
*ירושלים היא עיר קדושה לשלוש הדתות המונותאסטיות הגדולות: יהדות, נצרות ואסלאם, על כן היא עוררה עניין רב בקרב בני אומות וקבוצות אתניות רבות ברחבי העולם. כך, נוצרו מפות רבות שלה, בחומרים וסגנונות רבים, מאז ראשית הקרטוגרפיה. 
*המפות חוברו מתוך נסיבות שונות של תרבות וידע, ועל פי היכולות הטכניות של הקרטוגרפים בתקופתם. 
*המפות שונות באופיין ובתוכנן המהותי; חלק מהן נוצרו על סמך נתונים ממשיים ועובדות (בין שהקרטוגרף חקר בעצמו ובין שהובאו לפניו), וחלקן יצירות אמנות המבטאות את דמיונם, עולם הרעיונות ואמונתם של היוצרים; גם מנעד הסגנונות רחב: חלקן מפות המנגישות תיאור ריאלי (כמידת היכולת הטכנית של המחברים), וחלקן מפות סכמתיות.
*קווי המתאר של ירושלים מופיעים במפות ייחודיות לעיר, או נכללים במפות ארץ ישראל וסביבתה, או מפות העולם. 
*המניעים להכנת המפות ולהעסקת הקרטוגרפים היו מגוונים; הן נוצרו בשל חשיבותה הדתית, וכפועל יוצא בשל עניינים מדיניים וצבאיים, ולצדן מחקר היסטורי וגאוגרפי, ולמען צליינות ותיירות בעיר.
*המפות נוצרו בשלל חומרים, בהם: קלף וצבעי טמפרה, אבני פסיפס צבעוניות, נייר, קרטון וצבעי דפוס ואחרים.

== היסטוריה ==
=== ימי הביניים ===
קטע מ[[מפת מידבא המתאר את קווי המתאר של ירושלים בתקופה הביזנטית; העתק מעשי ידי נעמי הנריק (1983) המוצג בקארדו]]
בימי הביניים התגברה הכמיהה הדתית לעיר, ובהתאמה הפכה השליטה בה לסמל של יוקרה, בהתמודדות בין הדתות: הנצרות והאסלאם. מצב זה הביא הן ליצירתן של מפות דמיוניות, מפורטות או סכמטיות, שביטאו את הכיסופים הדתיים לשהות בעיר, והן ליצירתן של מפות שחתרו לתיאור ריאלי של העיר וסביבתה, והועמדו לרשותם של אנשי הצבא והמדינאים, ולתיאור ההיסטוריה של הקרבות לאחריהם לשם תהילתם של הלוחמים.

מפת מידבא היא מפעל קרטוגרפי מרשים שנערך בראשית התקופה, על גבי רצפת פסיפס בכנסייה בעיר מידבא, בין המאה ה-6 לבין המאה ה-8 (על פי השערות החוקרים). במפת ירושלים שנכללה בה, מתוארים תוואיה העיקריים בצירי הדקומנוס שנבנה בנחל צולב (עליו נבנו אחר כך, רחוב דוד ורחוב השלשלת) והקארדו, שנבנו בתקופה הרומית, וטופחו בתקופה הביזנטית.

<gallery>
קובץ:Arculf De Locis Sanctis Jerusalem.jpg|מפה של ירושלים שהופקה על ידי אדומנן מאיאונה על סמך תיאוריו של הצליין ארקולף, 680
קובץ:Den Haag.jpg|מפת ירושלים ("מפת האג") בכתב יד מאויר הכולל תיאור קרב פרשים בין צלבנים לבין ממלוכים, 1200
קובץ:Map-Jerusalem.jpg|קטע ממפת ירושלים בספרו של מתיו פריז, 'כרוניקה מאיורה' (סביבות 1250)
</gallery>

=== העת החדשה ===
מפה ירושלים של הרטמן שדל, [[1493]] 
הקרטוגרפיה בעת החדשה אימצה תמורות רבות ומהירות: התפתחות הטכנולוגיה של השרטוט והציור והמצאת חומרים חדשים: נייר וקרטון משופרים ולצדם צבעים עמידים וחדשים; התמורות ביכולות התעבורה והתחבורה הביאו לגילוים גאוגרפים חדשים ומפורטים ברחבי העולם ולצורות תיאור חדשות ומשופרות שלהם על ידי הקרטוגרפים, וההשפעה הייתה הדדית; ככל שהמפות היו מפורטות ונגישות, כך גם השתמשו בהן ובאופן יעיל, חוקרים, כובשי ארצות ומתיישבים.

*הרטמן שדל (Hartmann Schedel) הוציא לאור את מפתו בספרו "כרוניקה של העולם מאת שדל" שראה אור בנירנברג בשנת 1493, כאשר ירושלים הייתה בשלטון ממלוכי.

*בתחילת התקופה העות'מאנית, בשנת 1581, ראתה אור מפת העולם שחיבר הכומר היינריך בונטינג, וביטא בה את האמונה הקדומה, שירושלים היא מרכז העולם.

*נזיר איטלקי חיבר בשלהי המאה ה-16, את המפה ג'רוזלמה, כנראה על סמך הכרות ממשית עם העיר.

*ז'אן-בטיסט נולין חיבר את מפת נולין בצרפת בשנת 1700.

*דה פייר הכין את מפת דה פייר בווינה, בשנת 1728.

*פרנץ וילהלם זיבר הוציא לאור את מפתו (בספר: Reise von Cairo nach Jerusalem בפראג ובלייפציג) בשנת 1823.

*צ'ארלס ויליאם מרדית ון דה ולדה יצר מפה של ירושלים, שראתה אור (בספרו של טיטוס טובלר) בשנת 1858.

*סטפן אילש חיבר את המפה ירושלים ממעוף הציפור, בין שנת 1872 לבין שנת 1879.

<gallery>
קובץ:Descriptio antiquae urbis Hierosolymorum, qua amplitudine et splendore tempore Christi saluatoris nostri, conspicuat suit. 1572.jpg|ג'ורג' בראון, מפת ירושלים, 1572
קובץ:Die gantze Welt in ein Kleberblat, welches in der Stadt Hannover, meines lieben Vaterlandes Wapen - Norman B. Leventhal Map Center at the BPL.jpg|מפת העולם של היינריך בונטינג, 1581
קובץ:Jeruzalem, JW.jpg| מפת ירושלים של יאן וילנברג (Jan Willenberg), 1608
קובץ:Ierusalem, et suburbia eius, sicut tempore Christi floruit...descripta per Christianum Adrichom Delphum ^-cartographic material.jpg|ירושלים ופרבריה, כפי שהיתה בזמנו של ישו. מאת ואן אדריכם, 1584, הודפסה בשנת 1590
קובץ:La vera e reale cita di Gierusalem come si trova ogi.jpg|מפת ירושלים בספרו של ברנרדינו אמיקו, 1620
קובץ:Novae Ierosolymae et locorum circumiacentium accurata imago.jpg|מפת "ירושלים החדשה וסביבותיה" בספרו של פרנציסקוס קוארסמיוס, 1639
קובץ:Jeruzalem (22917587475).jpg|מפת ירושלים, הודפסה בשנת 1663
קובץ:1650 Fuller Map of Jerusalem ( Israel, Palestine, Holy Land) - Geographicus - jerusalem-fuller-1650.jpg|מפה סכמטית של רחובות ירושלים, 1650
קובץ:Étienne Gravier, Plantié. Plan de la ville de Jérusalem en l'estat quelle se voit aujourdhuy, et en l'estat qu'elle estoit anciennement.jpg|אטיין גרוויאֶה (Etienne Gravier d’Ortières), מפת ירושלים, המאה ה-17
קובץ:JeanDoubdan Ierusalem Map 1666.jpg|מפת ירושלים בספרו של ז'אן דובדאן, 1666
קובץ:1730 Street Map or Plan of Jerusalem - Geographicus - Jerusalem-uk-1730.jpg|מפת ירושלים הכוללת טופוגרפיה ותוואי הרחובות, 1730
קובץ:Timothe Gabashvili. Jerusalem (end of the 18th century).jpg|מפת ירושלים של טִימוֹתֶה גַבָּשווילי , מציגה דימויים אופייניים וסמליים של המבנים והנוף של העיר
קובץ:Four holy cities plaque.jpg|מפה דימיונית בעברית - ירושלים (ושאר ארבעת ערי הקודש) - של אלמוני, המאה ה-19
קובץ:Frederick Catherwood. Plan of Jerusalem. 1835.jpg|מפת פרדריק קתרווד , 1835
קובץ:Plan von Jerusalem nach den Untersuchungen. 1845.jpg|מפה ריאלית של היינריך קיפרט , 1845
קובץ:National Library of Israel - Carel Willem Meredith van de Velde Plan of the town and environs of Jerusalem.jpg|מפת ירושלים וסביבותיה של ון דה ולדה, 1858
קובץ:Charles William Wilson. Ordnance Survey of Jerusalem. 1865.jpg|צ'ארלס וילסון, מפת ירושלים (צפון), 1865
קובץ:Charles William Wilson. Ordnance Survey of Jerusalem. 1865. II.jpg|צ'ארלס וילסון, מפת ירושלים (דרום), 1865
</gallery>

== ראו גם ==
* מפות ירושלים

== לקריאה נוספת ==
* אריאל תשבי ואחרים (עורכים), ארץ ישראל במפות : ממידבא ועד הלוויין, ירושלים, מוזאון ישראל, 2001.
* 
* 
** 
* 
* ריכב רובין ומילכה לוי, מקורותיהן של מפות ירושלים הצלבניות : למסורת המיפוי הקדומה של ארץ-ישראל, ארץ ישראל: מחקרים בידיעת הארץ ועתיקותיה כח . ירושלים (תשסח) 255-269
* [https://web.archive.org/web/20160112190603/http://geography.huji.ac.il/.upload/STUDIES_XII/XII-Rubin.pdf ריכב רובין, מפות עתיקות של ירושלים כמקורות גאוגרפיים היסטוריים]

== קישורים חיצוניים ==
* [http://web.nli.org.il/sites/NLI/Hebrew/digitallibrary/moreshet_bareshet/Pages/jerusalem-maps.aspx מפות ירושלים], באתר הספרייה הלאומית
* [http://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDU700334091&presentorid=NLI_EDU&searchurl=http%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7% מפת ירושלים, כריסטיאן קראוק ואן אדריכם, 1584], משאב הוראה מתוך [http://web.nli.org.il/sites/nlis/he/education/Pages/default.aspx אתר החינוך] של הספרייה הלאומית
* 
* 
* [http://blog.nli.org.il/9av_map/ מפת שדל] משנת 1493, המתארת את חורבן בית המקדש כפי שמשתקף בעיני מאמינים נוצרים, באתר הספרייה הלאומית, אוגוסט 2017 
* [http://web.nli.org.il/sites/NLIS/he/Education/Pages/itemPage.aspx?ItemID=NNL03_EDUSP4585 שלוש מפות של ירושלים, סרטון] באתר החינוך של הספרייה הלאומית
* מפות ישנות של ירושלים, באתר ויקישיתוף
* 

*
קטגוריה:ירושלים
קטגוריה:העיר העתיקה
קטגוריה:קרטוגרפיה